Diari Oficial de la Generalitat Valenciana


Sumari del DOGV 413, del 04-08-1986 (1986/806877)

ACORD 1/1984, de 14 de setembre, del Consell de Política Fiscal i Financera de.les Comunitats Autónomes, pel qual s'aprova el métode per al càlcul del percentatge de participació de les Comunitats Autònomes en els ingréssos de l'Estat en l'exercici 1985.
--------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/a/1984/09/14/1/dof/vci/html**

### Dades del document

Número de DOGV
:   413

Data del DOGV
:   04-08-1986

Secció del DOGV
:   ALTRES DISPOSICIONS

Número del document
:   1986/806877


Data del document
:   14-09-1984

Organisme emissor
:   Conselleria d'Economia i Hisenda

Tipus de document
:   Acord

Acord 1/1984, de 14 de setembre, del Consell de Política Fiscal i Financera de les Comunitats Autònomes, pel qual s'aprova el mètode per al càlcul del percentatge de participació de les Comunitats Autònomes en els ingressos de l'Estat en l'exercici 1985.  
El Ple del Consell de Política Fiscal i Financera de les Comunitats Autònomes, vàlidament constituït amb l'assistència de tots els seus membres de dret, excepte l'Excel·lentíssim senyor Conseller d'Economia i Hisenda de la Comunitat Autònoma de les Illes, celebrà l'onzena reunió el dia 14 de setembre de 1984, amb la convocatòria prèvia de l'Excel·lentíssim senyor Ministre d'Economia i Hisenda, President del Consell, de conformitat amb l'ordre del dia que, entre d'altres, incloïa la participació de les Comunitats Autònomes en els ingressos de l'Estat per a 1985, d'acord amb allò previst en l'article tercer 2.c) de la Llei Orgànica 8/1980, de 22 de setembre, de Finançament de les Comunitats Autònomes.   
Una vegada debatut el projecte de mètode el laborat per la Direcció General de Coordinació amb les Hisendes Territorials, Secretaria Administrativa del Consell, fou aprovat en primera votació, per majoria de vint-i-set vots a favor, dos en contra i tres abstencions, sobre trenta-quatre vots de dret, que suposen una majoria superior als dos terços dels vots dels membres que integren el Consell, segons que preveu l'article 10.3.a) del Reglament de Règim Interior.   
En atenció d'aquests motius, conformement al que estableix l'article 10.2 del Reglament de Règim Interior del Consell, es publica, per a coneixement general, el següent Mètode per al càlcul del percentatge de participació de les Comunitats Autònomes en els ingressos de l'Estat en l'exercici 1985.   
1. El percentatge de participació de cada Comunitat Autònoma s'obtindrà amb la divisió del cost efectiu dels serveis transferits a aquesta, minorat si s'escau per la recaptació de tributs cedits, per la recaptació obtinguda per l'Estat pels Capítols I i II del seu Pressupost d'Ingressos, exclosos els tributs susceptibles de cessió, tot multiplicant per cent el quocient obtingut.   
La fòrmula algebraica és aquesta:   
On:   
CE = Cost efectiu.   
TC = Recaptació per tributs cedits.   
TNC = Recaptació Capítols I i II Pressuposts d'Ingressos de l'Estat, exclosos els tributs susceptibles de cessió.   
2. Els termes que integren aquesta equació es calcularan així:   
2.1 Per calcular el cost efectiu s'actualitzaran a pessetes de 1984 les quantitats que hom inclou com a valoració definitiva en els Reials Decrets de transferències de serveis, aprovats pel Consell de Ministres fins l'1 d'agost de 1984 (inclòs), mitjançant l'aplicació dels increments mitjans, segons la naturalesa de la despesa, autoritzats per les succesives lleis de Pressuposts.   
L'import que resulte es minorarà en la quantitat corresponent a la recaptació per taxes afectades als serveis transferits que figure en els esmentats Reials Decrets, actualitzada a l'exercici 1984 mitjançant l'increment mitjà, ponderat en funció de l'estructura del cost del servei.   
2.2 La xifra representativa de la recaptació de tributs cedits serà la que figure en les previsions de recaptació per a l'exercici 1984, efectuades pels Organs del Ministeri d'Economia i Hisenda en el mes de juny d'enguany.   
La minoració del cost efectiu, mitjançant la substracció a aquest de la previsió de recaptació per tributs cedits, s'efectuarà en el càlcul del percentatge de participació d'aquelles Comunitats Autònomes per a les quals ja siga efectiva la cessió de tributs i d'aquell es per a les quals l'efectivitat es produesca l'1 de gener de 1985, d'acord amb el cost efectiu dels serveis que els hi hagen estat transferits, tot valorat com es determina en el número 2.1 anterior.   
2.3 L'import de la recaptació obtinguda pels Capítols I i II del Pressupost d'Ingressos de l'Estat serà el de les previsions de recaptació per a l'exercici 1984 efectuades pels Organs del Ministeri d'Economia i Hisenda en el mes de juny d'enguany.   
3. Acabat l'exercici 1985 i liquidats els Pressuposts Generals de l'Estat, hom efectuarà una liquidació de la participació de les Comunitats Autònomes en els ingressos de l'Estat per a 1985, tenint en compte les xifres de recaptació obtingudes realment pels tributs cedits a les Comunitats Autònomes i pels Capítols I i II del Pressupost d'Ingressos de l'Estat, tant en l'exercici 1984 com 1985.   
A compte dels crèdits que a favor de cada Comunitat Autònoma resulten en la liquidació a què es refereix el paràgraf anterior, durant 1985 hom efectuarà mensualment lliuraments a compte fins totalitzar un noranta-cinc per cent dels crèdits que figuren en la Llei de Pressuposts Generals de l'Estat per a 1985, Secció 32, «Percentatge de participació de les Comunitats Autònomes en els ingressos de l'Estat».   
Per tant, d'acord amb el que estableix l'article 10.2 del Reglament de Règim Interior, es publica per a coneixement general.   
Madrid, 29 de maig de 1986.  
- El Ministre d'Economia i Hisenda,   
President del Consell de Política Fiscal i Financera de les Comunitats Autònomes:   
Carles Solchaga i Catalan.


Còpia Permalink ELI